Collint el primer compost\nEstà funcionant? Vaig cavar a baix de tot de la pila per saber-ho.\nFa cinc setmanes, abans de començar aquest experiment amb el compostatge calent, tenia una pila petita de brossa de l'hort, fulles seques i terra gastada. Hi havia hagut uns pocs cucs i porcs de Sant Martí, però la inactivitat de la pila havia estat la motivació per provar el compostatge calent. Vaig començar a afegir bosses i bosses de restes verdes del Mercat de la Llibertat, cartró i propaganda política estripat i fulles seques del Parc del Putxet, però no estava segura si les coses antigues estaven impedint el procés de les noves. I també haig de confessar que després del dia eufòric dels 58°C, la temperatura no havia pujat més enllà dels 40 i en general es quedava prop de 30. Què li passava? No ho tenia clar. Hi ha tantes variables. Hi poso les coses adequades, en les proporcions adequades? Està massa moll o massa sec? Li he aerejat prou, o potser massa? La terra de la pila antiga enfreda la nova?\nI encara que cada matí quan obria la tapa veia condensació i compactació, m'havia començat a pensar com l'home de l'oca dels ous daurats: això estava bé però en volia més! A més a més és primavera, i és hora de plantar i no tenia substrat. I això de viure sense ascensor és un gran motivador per fer qualsevol cosa que no sigui pujar una bossa de 40 kilograms 107 esglaons fins al terrat. Així que podria matar dues oques amb un sol tret, com si diguéssim. Vaig decidir cavar fins a baix de tot del compostador per a veure què hi passava.\nAquests compostadors tenen frontisses que es poden treure dels costats que en principi fa que sigui possible obrir només la porta inferior (mira la foto). Però és molt difícil tornar-la a tancar. A més, no hi ha manera d'arribar al compost de la part de darrera del compostador sense que les capes superiors caiguin a sobre. Així que vaig treure tota la capa superior i la vaig posar en una gran capsa de cartró. Aquest primer terç de la pila encara tenia material no compostat: enciams i cols del mercat de la setmana passada i una mica de cartró (foto).\nEl segon terç era gairebé totalment compostat i havien desaparegut del tot les múltiples bosses de coses verdes que hi havia ficat durant l'últim mes. Era realment remarcable com s'havia desfet tot. Però encara no tenia aspecte d'estar realment fet, així que el vaig posar de costat en la segona capsa (foto).\nUna vegada arribada al nivell inferior, la metàfora de l'oca dels ous daurats es va desintegrar completament. Hi havia molt compost fosc, ric, i amb una olor dolç, ple de cucs treballadors i feliços. Crec que una part d'aquest compost provenia de la pila antiga, però no havia mai arribat a aquest nivell sense el compostatge calent a sobre. Vaig omplir dues galledes grans i tres caixes de fusta (de vi!) amb aquest or daurat ple de nutrients per l'hort.\nLlavors, vaig tirar la primera capa a baix de tot del compostador, amb la capa mitjana a sobre. Vaig estripar la capsa que havia utilitzat i la vaig fer servir a dalt de tot. Demà tornaré a buscar restes verdes al mercat.\nPerò ahir, encara tenia ganes de plantar coses. Havia vist una 'recepta' per fer substrat per plantar en un dels comptes d'instagram que segueixo (està ple de gent que fa virgueries a l'hort!) però no em recordava les proporcions exactes. Al final vaig improvisar, barrejant dues caixes de compost amb fibra de coco, i vermiculita i la terra de dos testos d'alfàbrega que fa temps que s'havia mort. Vaig rescatar els cucs i els vaig tornar a la feina del compost. Mira la foto. El substrat és preciós.\nEncara faltava organitzar les meves llavors. L'única cosa que col·leciono més que les llavors és la tela (ok, i també la llana). Guardo llavors quan faig passejos, quan les meves plantes fan llavors, quan visito els jardins dels amics, i a vegades, glups, els jardins públics. A vegades, inclús compro llavors.\nPer fi era el moment de plantar. Vaig treure tots els petits testos de plàstic que he anant guardant al llargs dels anys i els vaig omplir tots amb terra i llavors. I com que algunes llavors són difícils (uns pinyols de pruna que vaig guardar l'any passat, per exemple), i no sempre em surt plantar directament en terra, vaig seguir una idea d'una nova sèrie de Youtube en català d'horts urbans de BalconyBeeBcn que t'ensenya com embolicar les llavors amb tovalloles de paper i paper d'alumini (perquè estiguin a la foscor). És una manera ràpida i fàcil de fer germinar les llavors sense invertir-hi pràcticament res. Una vegada que brotin, ja les pots plantar.\nDemà, tornaré al mercat per buscar més restes verdes pel compost. També he invertit en uns contenidors de Bokashi. Hi tinc molta curiositat. Bokashi és una manera de fermentar les restes de menjar abans d'afegir-lo al compost per fer més ràpid el procés de descomposició i facilitar compostejar pràcticament qualsevol cosa. També diuen que fa que el compostatge es faci molt calent. Ja t'ho explicaré.\nEn resum, l'experiment del compostatge calent va molt bé. Cinc setmanes i cinc caixes grosses de compost. No està gens malament. I l'oca viu!\nAra que tinc les llavors organitzades, és hora de compartir-les. Enviaré unes quantes als meus mecenes aviat. Tu també t'hi pots subscriure... aquí. Gràcies pel suport!


MARIA SANTFORES website - MITOCONDRIA: Bartholomäus Traubeck: L'extractor de música\nBartholomäus Traubeck: L'extractor de música\nBartholomäus Traubeck, és un compositor i músic experimental que va agafar una secció de fusta molt prima i va aconseguir treure-li música després d'un procés electrònic. Encara que l'arbre per si sol no sona, el resultat un cop passat per programes informàtics, és sorprenent .\nBartholomäus Traubeck , oriünd de Munic, Alemanya, va tenir una idea insòlita : agafar un anell d'un vell arbre, polir-lo fins a donar-li la forma d'un vinil i escanejar les marques i vetes del tronc amb la càmera d'una Play Station Eye Camera.\nEl procés que va venir després no va ser tan simple, però bàsicament mitjançant l'ús d'un programari anomenat Ableton Live, Traubeck va aconseguir diferenciar cada textura, tonalitat i marca sobre la fusta. El resultat és sorprenent. Si bé el sistema funciona assignant certes notes de piano a cada escala de colors i textura, la música que "emet " cada arbre és diferent .\nEstà científicament comprovat, que els anells del tronc d'un arbre determinen la quantitat d'anys que aquest arbre té, per això la música que s'escolta, per molt accidental i experimental que sigui, és una interpretació de l'oïda humana de com sonen els anys i les circumstancies que ha viscut l'arbre.\nText traduït i extret de: T13\nTots els experiments d'aquest artista són dignes de ser coneguts i em sorprèn el fet que sempre treballa amb les idees de la connexió, el fet de que siguin les circumstancies les que facin l'obra d'art, la ressonància i les mesures i transformació en so d'altres conceptes que a priori no hi tindrien res a veure, però que ell els vincula fins a fer-los part els uns dels altres..\nAquí podeu escoltar tot el treball dels Arbres: Years\nPublicado por Mitocòndria en 10:57


L’Audi que va caure del cel | ElMotordeGirona.cat\nL’Audi que va caure del cel\n31 març, 2016 albertalsina 0\n31 març, 2016 albertalsina\nImpressionant accident el que va passar en un aparcament de diversos pisos a la ciutat nord-americana de Baltimore. Una jove conductora de 23 anys va estimbar el seu Audi Q5 des de la quarta planta d’un aparcament de la ciutat.\nSegons recull Motorpasión, per causes que es desconeixen, el vehicle va rebentar el mur de ciment i va acabar a la vorera. El més sorprenent del cas és que malgrat l’espectacularitat del sinistre, la conductora va sortir il·lesa.\ntags: accident Audi Baltimore\nprevious Condueix cec! L'última bogeria de Remi Gillard\nnext Deu horribles carreteres per les que mai voldràs conduir


La Cuina de l'Olga: de maig 2017\nAquesta setmana m'han regalat unes cireres que són una autèntica delícia i tot un luxe.....de l'arbre a casa! Tenim cireres per menjar de postres, per fer una miqueta de melmelada i per preparar aquestes magdalenes.\nLa recepta que he fet és del llibre de Webos Fritos "Magdalenas" (un llibre que és una autèntica passada) però l'he modificat una mica. Al llibre està feta amb gerds i jo he utilitzat cireres; les magdalenes porten una cobertura però jo només les he empolvorat amb sucre glass.\nHa estat arribar a casa i....a la feina!\n100g de cireres (sense pinyol)\nTamissem les farines i el Royal. Reservem.\nAl bol de la Kitchen Aid posem els ous i el sucre. Batem amb les varetes a velocitat mitjana durant uns 5 minuts.\nA continuació incorporem la llet i la mantega. Quan estan ben integrants canviem l'accessori varetes per la pala.\nIncorporem la farina a velocitat baixa i només ho fem durant el temps imprescindible per integrar-se.\nPosem la massa a refredar-se a la nevera durant uns 15 minuts.\nTraiem els pinyols a les cireres i quan han passat els 15 minuts les incorporem a la massa. Barregem amb suavitat amb una espàtula.\nRepartim la massa per totes les paperines (les col·locarem en una safata de muffins) de les magdalenes.\nEnfornem durant 15 minuts a 200º i 5 minuts a 180º.\nÉs una magdalena potent, important, amb molt caràcter. Ens ha agradat moltíssim! Ara....és per fer-les una vegada a l'any!\nPublicat per La Cuina de l'Olga a 23:00 6 comentaris: Enllaços a aquest missatge\nFa uns dies em van regalar una caixeta d'albercocs acabats de collir. Tot un luxe! De l'arbre a la porta de casa.....què més es pot demanar?\nEren uns albercocs boníssims! Només trepitjar la cuina la caixeta vaig agafar-ne un i me'l vaig menjar......mmm, quin gran plaer!\nRàpidament vaig fer dos grups d'albercocs, els més madurs per fer melmelada i la resta, per anar menjant de postres. I "manos a la obra"!\nAquesta melmelada no té cap secret. Sí, ja sé que hi ha multitud de receptes a la xarxa, però també em fa il·lusió que hi sigui la meva.\n1kg d'albercocs madurs\nReserveu 8 pinyols d'albercoc\nRentem molt bé els albercocs i els pelem.\nTraiem els pinyols i en reservem vuit.\nPosem en una cassola al foc els albercocs, els pinyols, el suc de llimona i el sucre. Remenem i ho fem coure uns 45-50min. Mentrestant es cou anem eliminant l'escuma que es vagi formant.\nUns deu minuts abans de finalitzar la cocció la retirem del foc, triturem al nostre gust. Vigileu! Abans de triturar heu de retirar els pinyols!\nI així és com podeu gaudir d'una melmelada casolana, tant pels esmorzars com per farcir pastissos. O també....per regalar!\nPublicat per La Cuina de l'Olga a 23:17 8 comentaris: Enllaços a aquest missatge\nPublicat per La Cuina de l'Olga a 7:30 7 comentaris: Enllaços a aquest missatge\nPublicat per La Cuina de l'Olga a 23:20 8 comentaris: Enllaços a aquest missatge\nPublicat per La Cuina de l'Olga a 23:18 14 comentaris: Enllaços a aquest missatge


Alcoi - Aquest cap de setmana estaran oberts els Ponts de Sant Jordi i Viaducte\nAquest cap de setmana estaran oberts els Ponts de Sant Jordi i Viaducte\n22-12-2017 | Visitas:187\nEL SERVEI D’AUTOBÚS SERÀ GRATUÏT EL DISSABTE\nEls pilons per finalitzar la rehabilitació del Pont de Sant Jordi es col•locaran durant el dia d’avui per evitar fer-ho durant el cap de setmana ja que són unes dates de molt trànsit per fer les compres del Nadal. A més, dissabte obrirà al trànsit el Viaducte de Canalejas, tal com es va anunciar abans del Nadal.\nDurant avui, es podrà circular a peu per una de les voreres del Pont de Sant Jordi i es tallarà el carril de circulació de vehicles del centre a l’Alameda, desviant els cotxes pel recorregut que ja es va utilitzar durant les obres, els cotxes poden accedir al centre de forma habitual. Amb aquesta acció, es col•locaran els pilons de la vorera que faltava. Divendres a partir del migdia es podrà circular amb normalitat tant vehicles com vianants.\nAl pont de Sant Jordi està prevista la col•locació d’un total de180 pilons de 25x25x50 cm. Una vegada col•locats els pilons es podrà demanar el seu enllumenat format per plaques de ‘metacrilat retroenllumenades’ ja que aquestes es fabriquen a mida i és necessari esperar a la col•locació dels pilons per assegurar-se’n que s’adapta a la pendent i les característiques del pont. Aquesta il•luminació porta com a decoració una part de l’escut d’Alcoi que podem trobar en gran part del mobiliari urbà.\nDissabte el Viaducte de Canalejas recuperarà la circulació en ambdós sentits, ja que obrirà al estar acabades les actuacions. Tal com se’ls va explicar als veïns, al Nadal estaran finalitzades les obres d’aquesta infraestructura que uneix el centre amb el barri del Viaducte.\nPer altra banda, recordar que dissabte tindrà lloc «L’Asguinaldo al Carrer», un acte organitzat pel Grup de Danses Sant Jordi, on participen també la majoria de colles de dolçaines i percussió d’Alcoi. Per celebrar aquest acte solidari i tradicional estarà tallat al trànsit de 18 a 20.30 hores el carrer Sant Llorenç, des del seu començament fins el Centre Cultural. Es podrà accedir a la Zona Alta pujant per Sant Nicolau, també es podrà circular pel carrer Sant Josep i baixar cap a l’Avinguda País Valencià.


Wikiloc | Ruta Baix Camp; Mont-ral - Via ferrada de la cova - Grau de la cova - Cova de la Moneda - Mont-ral\nBaix Camp; Mont-ral - Via ferrada de la cova - Grau de la cova - Cova de la Moneda - Mont-ral\n6.300 168 4495\nVista 1735 vegades, descarregada 75 vegades\nCircular curta amb la possibilitat de fer la via ferrada de la cova, (casc, dissipador, arnés, i baga necessaris), o amb l'alternativa de pujar pel grau de la Cova, (grimpada per rocam sense cap complicació). Més tard farem la baixada (impressiona però és poc difícil) a la cova de la Moneda (és interessant dur casc i necessari dur lot o frontal). Aquesta sortida la he classificada com de dificultat tècnica moderada, per el pas per la via ferrada i per la grimpada de la cova de la moneda, ambdós punts no son aconsellables de fer per gent inexperta en cas de que les roques estiguin humides per la pluja o per la rosada ja que augmenta el risc de relliscar.\nLloc on podem trobar-hi lloc per deixar el vehicle, en cas contrari hem de seguir el carrer continuació de la carretera d'accés fins uns dos-cents metres a les afores del poble.\nJa dins del bosc, seguint el camí de la foradada, cal desviar-nos una mica a l'esquerra per passar pel damunt d'una llisera i gaudir d'un excel·lent mirador.\nPràcticament només es tracta d'un toll al costat del sender on veuen els animals del bosc.\nEls efectes de la natura els trobem molts cops, coves, avencs, balmes, cingleres i ponts naturals, en aquest cas denominat com a La Roca Foradada de Mont-ral. Pels voltants ni hi ha d'altres de menor mida.\nUna altre de roca foradada que al ser de menor mida rep el nom de Foradadeta.\nPer tal d'accedir a la zona de la cova de Mont-ral, a la via Ferrada de la Cova i al grau de la Cova, prèviament hem de fer una curta grimpada just a pocs metres de deixar el camí principal. Grimpar, per qui no o sàpiga, és en definitiva progressar degudament ajudant-se de les mans.\nLa cova de Mont-ral\nSituada just sota el cingle on té el seu inici la ferrada de la Cova.\nVia ferrada de la Cova\nLes primeres vies "Ferratas" es van construir al nord de Itàlia, a les Dolomites durant la primera guerra mundial per tal de poder creuar els Alps les tropes dels militars italians. Aquesta que hi ha a Mont-ral es curta i ideal per iniciar al excursionista que encara no ho ha provat mai. No cal dir que cal dur tots els elements de seguretat necessaris, casc, dissipador, arnés, guants i casc.\nAl arribar a dalt, un sender que va cap a la dreta senyalada amb unes fites ens durà de nou, des grimpant per damunt d'unes roques, al lloc d'inici de la via ferrada.\nCamí de baixada a la cova\nResseguint el cingle per la part nord, farem cap a un punt on hi ha una gran fita de pedres. El lloc es esfereïdor, però res més lluny, si ens hi apropem de seguida veurem una sèrie de roques a modo d'esglaons naturals que ens ajudaran a fer cap a l'entrada de la cova que es a un parell de minuts del lloc, això si, cal anar en compte de no relliscar sobre tot si les roques estan humides.\nLa cova de la Moneda es, probablement, la més popular i coneguda de Mont-ral. No té cap perill si es du frontal i casc. En canvi ofereix una gran bellesa interior que agradarà al neòfit..\nPer aquesta zona hi ha més d'un avenc i més d'una cova. Aquest es a la vora esquerra del sender de tornada a Mont-ral; cal anar amb compte ja que hi ha l'entrada practicada al terra amb un tronc col·locat a modo d'escala per si s'hi vol fer una visita.\nJa de nou entrem a la població i ara toca anar de retorn cap a casa o, si ens be de gust, es pot menjar en algun dels restaurants de la zona. Dins el poble ni trobarem dos que també tenen servei de bar.\nEn aquest punt cal anar en compte de no seguir el sender de l'esquerra que és el més intuïtiu i anar cap a la dreta (Est) seguint les marques blau i grana que fa anys va fer en Ramón Quadrada de Reus que víctima d'un accident de trànsit avui dia, amb avançada edat, ja no pot sortir a muntanya.\nJa bé com alternativa a la via ferrada, o bé com ha camí de baixada desprès de fer la ferrada i retornar al punt de l'inici tenim uns cent metres a la dreta (est) desprès de passar pel mig del bosc, una curta grimpada per roca que ens situa dalt a pocs metres del final de la via.\nUna ruta molt interessant, per paisatge, varietat, les coves, la petita ferrata, les foradades, els diferents ambients de la anada i tornada. I un track bastant fàcil de seguir. Molt bé i moltes gràcies. Nosaltres com anàvem bé de temps tornant a Mont-Ral vam dedicar 3/4 a visitar el Teix mil·lenari.


Serveis de neteja i desinfecció a empreses | UrbanCleaner Girona\nNeteja i Desinfecció per a Hotels, Casas Rurals, Residències i Hospitals\nImagini quants milions d’àcars pot haver-hi en els matalassos del seu hotel o residència.\nOfereixi als seus clients i/o pacients la possibilitat de descansar tranquils, li ho agrairan.\nLa neteja és una de les mesures de qualitat més valorades pels turistes i clients en les instal·lacions hoteleres. Sabem que qualsevol propietari d’un hotel és que els seus clients quan entrin a l’habitació del seu hotel ho trobin tot impecable, perquè se sentin com en la seva pròpia casa o millor que en ella.\nSegons l’Organització Mundial de Turisme (OMT)la higiene és un dels “factors subjacents que determinen la qualitat, els quals estableixen el nivell mínim de protecció del consumidor per sota del qual és impossible aconseguir una qualitat o una qualitat total i, si falla algun d’ells, la qualitat de l’experiència turística disminueix significativament.”\nAixí com se li dóna importància a la neteja i desinfecció de banys i terres dels Hotels i Residències, i els clients ho agraeixen, per què no li ofereix a més la possibilitat de descansar en un matalàs totalment lliure d’àcars?\nAconsegueixi la neteja més profunda i exigent amb el Sistema de Neteja i Desinfecció Antiàcars de UrbanCleaner Girona, basat en un poderós dispositiu portàtil especialment dissenyat per a generar una força de succió d’alta potència, que elimina i extreu els àcars de la pols i altres deixalles que es van acumulant en el matalàs, els coixins, les catifes, els sofàs i altres superfícies entapissades.\nÉs un procediment totalment natural, lliure de químics i responsable amb el medi ambient, que tracta la superfície en sec i elimina de manera efectiva els àcars, espores de fongs, bacteris i altres desfets.\nConsulta els nostres serveis especialitzats en neteja i desinfecció desenvolupats per a atendre les necessitats del sector professional. Disposem de tarifes exclusives de neteja i desinfecció de superfícies entapissades adaptades a cada model de negoci com desinfecció d’hospitals, neteja de cases rurals, neteja d’hotels i serveis especialitzats per a neteja i desinfecció de residències entre altres.\nFem el treball en les seves instal·lacions. El procés de neteja no és invasiu, per la qual cosa no es requereix obrir ni perforar el matalàs, sofà o superfície entapissada. Posem a la seva disposició els següents serveis:\nNETEJA I DESINFECCIÓ ANTIÁCAROS DE MATALASSOS\nNETEJA I DESINFECCIÓ ANTIÁCAROS DE SOFÀS I CADIRES\nNETEJA I DESINFECCIÓ ANTIÁCAROS DE CATIFES\nPor metre quadrat.\nInforma’t de les nostres tarifes especials per a hotels i residències, així com els nostres plans de pagament fraccionats.\nContracta’ns a través d’El Corte Inglés.\nCerca al distribuïdor més pròxim.


Ja hem estat a les Festes de Sant Jaume 2012\ngeganters-mao | 25 Juliol, 2012 20:21\nMentre el Poble d’Es Castell en aquests mateixos moments moments encara està vivint i en totes les Seves Festes de Sant Jaume 2012, us relatem la crònica del que han estat aquestes en matèria de gegants, que en dit apartat han finalitzat fa poques hores.\nEls sentiments i les sensacions quan es regressa d’unes festes sempre solen ser molts, i les primeres valoracions moltes vegades solen ser les que val la pena desglossar. En el cas dels sentiments com cada any la sensació d’haver participat en algo gran, molt gran; en l’apartat de sensacions la de que si encara era possible en la jornada d’ahir capvespre pot ser encara hi hagués més gent participant-hi que en anys anteriors.\nComençant per la jornada d’ahir, seria després d’una treva entre el dinar i la festa quan els Gegants d’Es Castell en Jaume i na Rosser acompanyats d’en Xec Calvet i en també Hommer Simpson i com no també el grup de capgrossos iniciarien el seu recorregut pels carrers habituals del poble. En aquest cas una novetat seria la participació en el passacarrers de la Banda de Música de Ciutadella, que si no ens falla la memòria pels que ja portem algunes dècades participant en dit passacarrers seria la primera vegada en que els seus alegres pasdobles ens propiciaria la ballera, i evidentment en Jaume i na Rosser encantats de que així sigui.\nEls geganters encarregats de portar a n’en Jaume i na Rosser ja serien els membres de la Colla de Geganters de Maó i també els nostres amics els Geganters de Llucmaçanes, que suplint la mancança d’algun grup al poble per a donar vida als històrics gegants, amb la mateixa il·lusió de com si de casa es tractés solem visitar cada any el poble de llevant. En el cas dels gegants més petits, en Xec Calvet i en Hommer Simpson, no els van faltar el grup de joves geganters d’Es Castell, que són els que els van ballar amb la alegria que mereixen.\nLa volta va durar un parell d’horetes, doncs a part de que el recorregut habitual sol passar per bastants de carrers, el fet de que en tots ells trobessin la festa faria que les aturades per a ballar s’ aniguessin repetint, de fet d’això es tractava.\nEn la jornada d’avui matí, per a la diana les cares dels geganters ja ens indicaven per si soles la hora que era i que a la nit anterior la festa havia estat important, però els gegants estaven a punt i algú els havia de portar. També estaven a punt pares amb els fillets esperant sortir els gegants en un dia i una hora que pot ser per ser més tranquil que altres jornades els és més fàcil atracar-se als gegants, tocar-los... . Per a la Diana la música ja seria la del Grup de Grallers dels Gegants de Maó, donat que altres agrupacions musicals en la diana solen declinar la participació doncs la tasca que lis espera al cap de poc temps (com és el cas de la Banda de música) sol ser llarga i han de reservar forces per al jaleo i entrega de canyes.\nEn la pujada amb les autoritats a missa, a mitjan matí, el moment sol ser alegre però solemne i per a la sortida de l’església i anada d’autoritats i caixers a la plaça principal simplement podem dir que hi ha que estar-hi per conèixer el moment de més alegria al poble durant l’any. Els gegants no hi poden faltar i és així que ja passava del migdia quan tota la comitiva arribava en front de l’ Ajuntament per a donar inicia al típic jaleo.\nDes de aquest medi ja sols queda agrair al poble d’Es Castell que un any més hagi pensat en la nostre agrupació per a ser una de les portadores dels gegants del poble en Jaume i na Roser\nFestes de Fornells 2012\ngeganters-mao | 25 Juliol, 2012 19:28\nEl passat dissabte en Martí i na Maria novament van sortir a fer el que millor saben, ballar, ho van ver en el passacarrers marítim de la vila marinera de Fornells.\nCom de costum va ser en el dissabte de la festa quan poc després d’haver dinat el jove flabioler va demanar permís a les autoritats per a iniciar el replec de sa colcada. Immediatament després les dues grans figures, acompanyades també dels gegantons del Casal de Gent Gran d’es Camí d’ Es Castell de Maó i també pel gegant d’ en Yurca i el seu grup de capgrossos, van iniciar el recorregut pels carrers principals del poble.\nLa música que faria ballar a les enormes figures van ser els pasdobles i marxes que van interpretar el grup de grallers, que van fer que la ballera no cedís en cap moment.\nCom en totes les passejades de gegants hi van haver els moment més tranquils en les passades pot ser pels carrers més interiors o estrets del poble i també els moments més seguits pel públic com sol ser sempre les passades i balls a plaça.\nD’aquests moments més multitudinaris en podem destacar, a part de la alegria de qui espera tot l’any per a viure les seves festes, també la curiositat de qui aquest dissabte passat estava al poble de Fornells, arribat d’un altre país, que esperant trobar el clima i els paratges també es veuria immers en la festa dels gegants i com no en l’acte que dona sentit a la celebració que és sa colcada.\nDurant la passada dels gegants també destacarem, a mena d’agraïment, con en algunes cases principals com de costum van tenir a punt refresc i picada per a obsequiar als geganters i músics en el seu pas.\nLa passejada dels gegants duraria no molt més d’una hora, doncs tot i la preciositat de la vila que estava en festes, els carrers a passar no eren tants, fet que motivaria que un cop fet l’últim ball de gegants, molts dels seus portadors anirien ràpid a canviar-se de roba per a seguir amb la festa praticipant-hi també però ja de paisà.\nLa festa menorquina va en totes i en pocs minuts la crònica de les que encara van en totes que són les Festes de Sant Jaume a Es Castell en la seva edició 2012.\nLes Festes de Sant Martí 2012\ngeganters-mao | 17 Juliol, 2012 09:00\nAquest dissabte va quedar inaugurada oficialment la temporada d’estiu de gegants. Va ser el poble d’Es Mercadal i concretament en el marc de les Festes Patronals de Sant Marti, el que va veure passejar pels seus carrers a la parella gegantina que són en Martí i na Maria.\nEl protocol va ser el de tots els anys, que no per això faltaria emoció i sentiment en el moment principal en que el flabioler va demanar autorització a la primera autoritat municipal per a iniciar el replec de sa colcada, llançament dels primers coets que anunciaven l’inicií de sa festa i els primers pasdobles de la Banda de Música d’Es Mercadal i també del grup de grallers.\nEls gegants van voltar pel poble amb la alegria que mereix el dia i el moment i el grup de geganters del poble (que no és altre que el mateix que també exerceix a la ciutat de Maó) van donar tot el que saben per fer que la festa no decaigués en cap moment.\nCom de costum els geganters van ser obsequiats en algunes cases amb refresc i una picadeta, que els grans personatges, els gegants, agrairien fent algun ball a les portes de la casa.\nCom la tarda havia de ser llarga i la festa durar fins a ben entrada la matinada un cop acabada la volta dels gegants i fets els últims balls a la plaça principal, els gegants donarien pas al Jaleo i aquest a la revetlla.\nCitarem referint-nos als gegants d’es Mercadal en Martí i na Maria que aquest any han passat per maquillatge, que sense haver estat operació de gran envergadura, els membres encarregats dins la Colla de Geganters els van haver de fer (durant els passats mesos d’hivern) un repàs de la pintura, per a lluir com mai en els dies en que han ser uns dels protagonistes.\nTambé durant els mesos passats s’els va haver de fer a la gran parella uns nous cavallets (estructura de fusta interior en la que el geganter aguanta el pes de la figura), dons les que havien tingut fins el moment encara eren les originals de quan es van comprar els gegants, fa quasi tres dècades, i tot i que cada any s’ anaven “apedaçant” ja requerien un canvi urgent.\nEn Martí i na Maria tornaran a sortir al carrer aquest mateix dissabte, durant les Festes de Fornells. També estan a punt en Jaume i na Roser, els Gegants d’es Castell per en pocs dies desfilar durant les Festes de Sant Jaume a Es Castell. La Festa menorquina és començada i durarà fins finals de setembre. Seguirem informant en aquest mateix medi.\nMaó en les Festes Majors de Terrassa 2012\ngeganters-mao | 10 Juliol, 2012 08:38\nEl passat dia 29 de juny els Gegants de Maó en Tomeu i na Guida, juntament amb els Gegantons del Casal de Gent Gran en Pere i na Gràcia i en Miquelet es Salero van viatjar a la ciutat catalana de Terrassa per a participar en la seva Festa Major 2012.\nEls dos grans ambaixadors de la Ciutat de Maó i els seus acompanyants un cop més van exercir la representació de la ciutat que els acull i ho van fer amb tots els protocols que mereixen. És així que el grup de geganters va ser rebut a les cases nobles de la ciutat en una recepció per part de les autoritats locals i amb la presència també de la Colla Gegantera de Terrassa que és la que havia tramitat la convidada.\nPels nostres gegants la visita com podem imaginar entra dins la categoria de excepcional, doncs és de manera molt esporàdica que es poden fer aquesta mena de viatges, mentre que per la Ciutat que els va acollir i per a les seves festes majors també tendria un caracter excepcional el comptar amb unes figures gegantines arribades des de l’ altre banda de la mar comú.\nEl passacarrers ja seria com els que coneixem, amb tota la alegria que sempre porten els gegants, amb la responsabilitat de exercir la representació de la manera més festiva a la vegada que seriosa i amb la música dels grallers sonant en cada un dels balls de les grans figures.\nPer part del grup de geganters responsables de dit viatge a part de la participació en els actes més programats tampoc hi va faltar la visita a la ciutat, les estones de esbarjo i sobre tot la convivència del grup que enguany fa vint anys s’ encarrega de fer que les nostres grans figures no deixin mai de ballar i portar la festa allà on van.


Com alleujar el restrenyiment - Consells - Veritas ecològic\nPer alleujar el restrenyiment cal alimentar als bacteris del còlon. Xevi Verdaguer ens ofereix una sèrie de recomanacions, entre elles, la d’introduir prebiòtics en la nostra dieta. Els aliments digerits s’absorbeixen a l’intestí prim. Però, una vegada digerits i absorbits els nutrients dels aliments, què diries que passa amb la resta de residus? Doncs que arriben a l’intestí gros i és aquí on resideix el gran potencial del nostre intestí, l’anomenat segon cervell. Al còlon hi ha una intensa activitat metabòlica gràcies al fet que els bacteris intestinals fabriquen vitamines, minerals i aminoàcids. Tot això millora el sistema immunitari, protegeix de les al·lèrgies, regula el metabolisme i prevé el sobrepès i la diabetis tipus 2, alhora que equilibra la salut intestinal protegint-nos de patògens, inflamacions intestinals i intoleràncies alimentàries, i alleujant el restrenyiment.\nUn ecosistema desequilibrat\nEls humans estem densament colonitzats per un ecosistema de bacteris, paràsits, fongs i virus. El desequilibri de l’edat adulta d’aquest ecosistema (per mala alimentació, estrès crònic, infeccions virals o certs medicaments com els antibiòtics) pot predisposar a patir obesitat, diabetis, hipertensió, depressió, al·lèrgies, dolors crònics, fatiga, problemes de colon irritable, restrenyiment… Quan eres petit i prenies el pit exclusivament, la teva microbiota augmentava cada dia i millorava la seva diversitat perquè estava modulada per uns tipus de fibra presents en la llet materna que facilitaven que els teus bacteris intestinals es diversifiquessin a poc a poc, especialment al còlon. Per això a l’edat adulta hem de prendre aliments que afavoreixin el creixement i l’activitat de la microbiota, que són els que tenen el mateix tipus de fibra que hi ha a la llet materna. Parlem dels prebiòtics.\nEls prebiòtics no es poden digerir (ni absorbir) a l’intestí prim, posseeixen la capacitat de modificar la microbiota i tenen efectes beneficiosos per als bacteris intestinals i la salut en general. Els més coneguts i estudiats són els fructans, els galactans i el midó resistent.\nEls fructans: els trobem en la ceba, el porro, l’all, la carxofa, l’espàrrec, l’endívia, el sègol i el plàtan.\nEls galactans: en les mongetes, els cigrons, les llenties, les faves, la remolatxa, el bròcoli, el fonoll, la ceba, les algues, els pèsols i la soja.\nEl midó resistent: en els llegums, els cereals i tots els tubercles (una vegada cuinats deixa’ls refredar a la nevera a 4-5ºC almenys tota una nit i si els prefereixes calents, els pots reescalfar sense superar els 130ºC), el plàtan sense madurar, el pa congelat i torrat posteriorment, els flocs de civada i l’arròs llarg.\nEt recomanem aquesta recepta per esmorzar: porrigde de flocs de civada.\nLes propietats medicinals del kuzu són tan potents que el...


Disset podis dels fondistes catalans al Campionat d'Espanya de Rollerski — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Disset podis dels fondistes catalans al Campionat d'Espanya de Rollerski\nDisset podis dels fondistes catalans al Campionat d'Espanya de Rollerski\nLa competició, puntuable en el calendari FIS, s'ha celebrat aquest cap de setmana a Jaca. El CEFUC ha sumat dues medalles de Júlia Pueyo i Marc Colell en U18\nJúlia Pueyo, del CEFUC (Foto: Julen Juaristi)\nEls fondistes catalans han sumat disset podis al Campionat d'Espanya de Rollerski, que s'ha celebrat a Jaca aquest cap de setmana. La calor, especialment en la jornada de diumenge, i una pujada molt dura fins a la fortalesa del Fuerte de Rapitán, han marcat la competició, organitzada per la RFEDI, la FADI i el Club Pirineísta Mayencos.\nEn categoria absoluta, Marta Moreno (CAEI) s'ha proclamat campiona, seguida de Claustre Montaner (CENA). La urgellenca Júlia Pueyo (CEFUC) ha acabat en 5a posició. En homes, Marc Alonso (CEFUC) ha estat el primer català amb una 5a posició, seguit de Bernat Sellés (BELLVER) i Marc Colell (CEFUC).\nEn U20, Marta Moreno ha liderat la classificació i Claustre Montaner ha acabat en segona posició. Per la seva part, Bernat Sellés (BELLVER) i Bernat Gabarró (CENA) han estat segon i tercer en la categoria masculina. Nil Cardona (CEFUC) ha finalitzat en 5è lloc.\nEn U18, els triomfs han estat per a Júlia Pueyo i Marc Colell (CEFUC), que ha compartit podi amb Xavier López (BELLVER), que ha estat segon.\nEn U16, Berta Guitart (CENA) ha estat la més ràpida en dones, seguida de Martina Sellés (BELLVER) i Naia González (CAEI), en un podi plenament català. Pablo Moreno (CAEI) ha estat tercer, seguit de Pau Molins (CENA), Oriol Bosch (BELLVER) i Ot Bertran (CEFUC).\nJa en les categories més petites, victòries de Joana Puig (BELLVER) i Jofre Puig (BELLVER) en U14, i d’Ona Bosch (BELLVER) i Ton Gabarró (BELLVER) en U12.\nPreparació durant la pretemporada\nEls fondistes de l’equip de tecnificació de la Federació Catalana d'Esports d'Hivern han arribat al Campionat d'Espanya de Rollerski, puntuable en el calendari FIS, amb una sòlida preparació física, aconseguida durant la pretemporada. El bon balanç de dissabte, després de la prova en tècnica clàssica, es va confirmar el diumenge, amb els 5,2 i 10 km en tècnica lliure.\nEl tècnic català, Manu Rullan, s'ha mostrat satisfet dels resultats assolits per tots els esportistes catalans, sobretot pel moment de la temporada. "Tot i que era un objectiu secundari", ha puntualitzat. Rullan ha destacat l’actuació de tots els esportistes dels programes de tecnificació i, més concretament, de l’equip femení. "Ara toca entrenar bé i preparar el Campionat de Catalunya de Rollerski, a la Val d’Aran el 16 i 17 d’octubre”, ha explicat.\nDesprés d’aquest primer test amb dorsal, la preparació de l’equip de tecnificació continua avançant, amb la vall de Planica (Eslovènia) com a pròxima aturada, on ja hi haurà el primer contacte amb la neu.


De l'Advocacia de l'Estat a Vox: Marchena ja té els arguments de les parts sobre la immunitat de Junqueras\nEl Suprem va donar un termini a les parts implicades en el judici del Procés per posicionar-se sobre la sentència del TJUE\nBarcelonaEl Tribunal Suprem (TS) ha d'estudiar amb detall el contingut de la sentència del Tribunal de Justícia de la Unió Europea (TJUE), que el 19 de desembre va concloure que Oriol Junqueras disposava d’immunitat parlamentària des que va ser elegit eurodiputat i que, per tant, es van vulnerar els seus drets mantenint-lo en presó provisional. Per fer-ho, també ha de tenir en compte els escrits que la Fiscalia, l'Advocacia de l’Estat, l'acusació particular de Vox i la defensa han presentat aquests últims dies sobre la situació del dirigent d'ERC. L’informe que aquest dilluns ha presentat l’Advocacia de l’Estat ha sigut l’últim i el més esperat, perquè arriba enmig de les negociacions d'investidura entre ERC i el PSOE. El president del tribunal del Procés, Manuel Marchena, ja disposa dels arguments de totes les parts sobre la immunitat de l'exvicepresident de la Generalitat.\nAdvocacia de l’Estat\nL’òrgan ha demanat al Suprem que permeti a Junqueras, de moment, exercir d’eurodiputat i que li permeti l’exercici íntegre de les seves funcions de representació. Així, l'Advocacia ha reclamat al tribunal que sol·liciti al Parlament Europeu la suspensió de la immunitat del líder republicà, però mentre no es prengui la decisió (podrien passar alguns mesos), considera que ha de tenir garantits els seus drets parlamentaris. Per tant, els serveis jurídics de l’Estat sol·liciten que s’estimi el recurs de súplica que va interposar la defensa de Junqueras contra la decisió del TS de no concedir-li un permís per adquirir la condició plena d’eurodiputat. No obstant això, insisteix al mateix escrit (signat per Rosa María Seoane, l’advocada que va participar en el judici del Procés) que s'atorgui "plena" validesa a la sentència, i afirma que "de cap manera procedeix la nul·litat" que reclama Junqueras. "La sentència s’ha dictat amb estricta observació de les normes essencials del procediment penal i no ha impedit en cap cas la immunitat declarada per la sentència del TJUE", assegura.\nEn el mateix sentit, qualifica la decisió del TJUE de "novedosa i complexa": "Aquesta immunitat processal, no l'havia definit prèviament el Tribunal de Justícia", recalca, i insisteix que ha de ser a partir d’ara que les decisions judicials s’hi han d'adaptar. Així, l’advocada de l’Estat demana al TS que apliqui les mesures "adequades" per garantir "que la llibertat de moviments que pugui requerir l’exercici de la immunitat [de Junqueras]" no comporti "la fuga del penat", i proposa que es consultin amb el Parlament Europeu, on polític hauria de desenvolupar l'activitat.\nL'Advocacia demana al Suprem que permeti a Junqueras exercir d'eurodiputat però urgeix el suplicatori\nLes reclamacions d’ERC són molt més àmplies del que planteja l’escrit de l’Advocacia. La defensa del líder republicà exigeix que es posi en llibertat Junqueras per respectar la immunitat, però també que s’anul·li la sentència que el va condemnar a tretze anys de presó perquè considera que el TS hauria d’haver demanat un suplicatori al Parlament Europeu abans de continuar jutjant-lo. A l’escrit presentat per l’advocat Andreu Van den Eynde al Suprem s'insistia que sense un suplicatori del Parlament Europeu Junqueras no podia continuar empresonat. A més, considerava que el judici s’hauria d’haver suspès el 13 de juny, quan va ser proclamat eurodiputat, i, "en conseqüència, calia decretar la nul·litat de la sentència". I advertia el TS que "no hi ha una solució jurídica respectuosa amb el contingut i l’orientació de la sentència del TJUE que no impliqui la nul·litat de la resolució de condemna". "No fer-ho", doncs, implicaria "desatendre el dret de la Unió".\nJunqueras reclama al Suprem la seva llibertat immediata i la nul·litat del judici de l'1-O\nLa Fiscalia i Vox\nLa resposta de la Fiscalia a la sentència del TJUE va ser intransigent. Al seu escrit, va demanar que Junqueras continués empresonat i que se li impedís exercir d'eurodiputat. L’òrgan no reconeixia la immunitat al líder d’ERC en el seu moment, i va admetre el seu error ara que el TJUE l’ha contradit. Però això, al seu entendre, no invalida la sentència. La Fiscalia entén que, atès que la sentència ja és ferma, no és procedent tornar al moment en què Junqueras estava en situació de presó preventiva. Vox manté la mateixa tesi i demana que s’executi la inhabilitació de Junqueras. Al text entregat al Suprem insistia que no hi ha res que "impedeixi" mantenir-lo empresonat, i enquadrava la decisió del TJUE en l’àmbit "il·lustratiu", atès que es tractava de qüestions prejudicials. A més, insistia que la "protecció" de Junqueras per la seva condició d’eurodiputat no es podia considerar "una immunitat absoluta".\nDocument de l'Advocacia de l'Estat sobre la immunitat de Junqueras\nLa sentència del TJUE sobre la immunitat de Junqueras\nL'escrit del ministeri Fiscal sobre el TJUE\nL'escrit de la defensa d'Oriol Junqueras sobre la sentència del TJUE


HI HAVIA UNA VEGADA... ELS CONTES DE SEMPRE. A.A.V.V.. 9788497664455 Llibreria Carrer Major\n«Hi havia una vegada...» Des de sempre, aquestes paraules han tingut el poder de convocar la illusió dels més petits. Ara podeu compartir amb ells la lectura d'aquells contes que us van explicar quan teníeu la seva edat.\n«Hi havia una vegada... un cargol, una rateta que escombrava l'escaleta, en Patufet, en Cigronet, tres porquets, la Caputxeta, un llop i set cabretes, en Ton i la Guida, la Ventafocs, un flautista, la Blancaneu, una flor romanial...»\nHi havia una vegada... els contes de sempre.\nVista previa: HI HAVIA UNA VEGADA... ELS CONTES DE SEMPRE


BLOG de LA PÀGINA MUSICAL: AEMCAT, 2a escola d'estiu\nAEMCAT, 2a escola d'estiu\nL'AEMCAT (Associació d'Ensenyants de Música de Catalunya) organitza la seva 2a Escola d'Estiu de'Educació Musical a Banyoles del 3 al 6 de juliol. El lema que proposen és Repensem la Música: els nous currículums. Si voleu més informació clikeu al logo.\nLa II ESCOLA d'ESTIU d'educació musical neix amb la voluntat de respondre a les necessitats dels especialistes de música d'escoles i instituts catalans, afavorint i facilitant la innovació en la didàctica de la nostra àrea.\nVolem crear el marc idoni per a la reflexió i la discussió sobre l'ensenyament de la música fent especial incidència en els nous currículums. Volem treballar des de diverses perspectives com ensenyar la música a l’aula,\nDins la variada oferta de tallers i ponències s'hi contempla una activitat que donarà un impuls de les TIC a l'aula de música.\nCreiem que l'Escola d'Estiu contribuirà a l'actualització i millora professionals i de ben segur a l'adquisició de nous coneixements en general i sobre el nous currículums, en particular.\npublicat per RGA el 12.5.07